เรื่องร้องเรียน: แมวจร น่าจะประมาณ 6 ตัวได้ค่ะ
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ได้ลงพื้นที่สำรวจบริเวณซอยสุขุมวิท 28 ขณะตรวจสอบพบแมวจำนวน 4 ตัว คาดว่าเป็นแมวจรที่อาศัยอยู่ภายในซอย ทั้งนี้ได้สอบถามประชาชน(ร้านขายอาหาร) แจ้งว่าแมวในบริเวณดังกล่าว ตนเองเป็นผู้ที่คอยให้อาหาร ซึ่งส่วนใหญ่ได้นำไปผ่าตัดทำหมัน และฉีดวัคซีนป้องกันโรคพิษสุนัขบ้า เรียบร้อยแล้วเพื่อเป็นการควบคุมจำนวนแมว ซึ่งเป็นไปตามแนวทางการควบคุมจำนวนแมวจรจัดของกรุงเทพมหานคร แต่ก็จะยังมีแมวบางตัวที่ยังไม่ได้จับทำหมัน ซึ่งตนเองจะทยอยจับไปทำหมันเป็นระยะๆ ต่อไป อย่างไรก็ตาม หากกรุงเทพมหานครมีแนวทางหรือสถานที่พักพิงสำหรับแมวจรจัดจะได้พิจารณาดำเนินการต่อไป ทั้งนี้ได้กำชับให้ประชาชนดูแลรักษาความสะอาดบริเวณที่ให้อาหารแมวไม่ให้สกปรกหรือมีเศษอาหารตกค้างด้วยแล้ว  >>ฝ่ายสิ่งแวดล้อมและสุขาภิบาลขอขอบคุณสำหรับข้อมูลในการร่วมกันแก้ไขปัญหาดังกล่าวเป็นอย่างยิ่ง
ความเห็นของผู้แจ้ง: ขอบคุณมากค่ะ
พื้นที่: แขวงคลองตัน เขตคลองเตย กรุงเทพมหานคร